**3 А клас** **Домашна работа – 21 уч. седмица**

***Литература***

* Моля, прочетете стихотворението **„Мартенички от Баба Марта“** от *Веса Паспалеева*на **стр. 75** от ***Читанката***. Желателно е новите уроци да се четат достатъчно пъти, за да стане гладко.
* Моля, отговорете на въпроса чрез пълни изречения в тетрадката с широки редове:
* **На коя дата празнуваме Баба Марта и на какво са символ мартениците?**

***Български език***

* За отсъстващите или забравилите, може да прочетете преговора от вашите тетрадки, от написаното по-долу и/или да гледате клипчето от тук:

[***https://www.youtube.com/watch?v=bNoUx\_BkvP0***](https://www.youtube.com/watch?v=bNoUx_BkvP0)

Да си припомним, че **личните местоимения** са части на речта, както съществителните имена, прилагателните имена и глаголите.

**Личните местоимения** са думи, които заместват съществителните имена, за да избегнем повторения.

Форми на личните местоимения:

|  |  |
| --- | --- |
| **Единствено число** | **Множествено число** |
| Аз | Ние |
| Ти | Вие |
| Той (мъжки род) | Те |
| Тя (женски род) |  |
| То (среден род) |  |

Йоана отиде до магазина. Йоана купи хляб.

 Тя

Стоян тренираше на стадиона. Стадионът беше близо до дома му.

 Той

С **лични местоимения** можем да заместваме както **съществителни собствени**, така и **същ. нарицателни имена**.

* **Аз** много обичам банани, а **вие**? **Аз** – ед.ч.; пише се със „**з**“

**вие** – мн.ч.

* Да, **ние** двамата с Петьо също обичаме. **ние** – мн.ч.

„**в**ие“ използваме, за да се обърнем към двама или повече души

! НО „**В**ие“ с главна буква използваме, за да се обърнем учтиво към учител, непознат или по-възрастен човек.

А **В**ие, госпожо, обичате ли банани?

* Моля, направете **упражнения 3 и 7** на **стр. 44-45** от ***Тетрадка № 1***.

***Човекът и обществото***

**Втори срок - история**

* Моля, прочетете урока на тема **„Хановете на Дунавска България“** на **стр. 72-73** по ***Човекът и Обществото****.* Изберете си един владетел от посочените в урока и отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Кога и къде е живял?**
2. **С какви дела се е прославил?**
3. **Какво наследство е оставил?**